# Guillem Gisbert i Puig

Guillem Gisbert i Puig (Barcelona, 7 d'agost del 1981) és un cantant que va ser membre del grup musical Manel. Ha escrit les lletres de la majoria dels discs de Manel i és coautor musical de la majoria de les cançons. Toca la guitarra i l'ukulele, instrument que el va caracteritzar als inicis de la seva carrera.
Es va formar a l'Institut Costa i Llobera de Barcelona, més tard va estudiar periodisme a la Universitat Autònoma i va treballar a diverses editorials i com a periodista cultural abans de dedicar-se professionalment a la cançó. També ha escrit articles a diferents mitjans i ha participat com a jurat en algun certamen literari.
L'any 2023 el grup Manel va decidir aturar la seva activitat indefinidament i posteriorment Guillem Gisbert va anunciar uns concerts en solitari a Barcelona i a Girona. Anunciava així l'inici de la seva carrera en solitari, que comportaria la publicació del disc «Balla la masurca!» el primer de març de 2024.

## Discografia en solitari
###### Senzills

* «Les dues torres / Waltzing Matilda» (Ceràmiques Guzmán, 2023). Inclou dues cançons produïdes per Jordi Casadesús i Anxo Ferreira, respectivament.

###### EP

* «Cantiga de Montse / Hauries hagut de venir» (Ceràmiques Guzmán, 2024). Avança dues noves cançons produïdes per El Extintor i Jake Aron, respectivament, i inclou també les ja publicades a «Les dues torres / Waltzing Matilda» (2023).
* «Un home realitzat» (Ceràmiques Guzmán, 2024). Presenta la cançó homònima, produïda per Jordi Casadesús i estrenada a la gala dels XVI Premis Gaudí, i recull les ja publicades a «Les dues torres / Waltzing Matilda» (2023) i «Cantiga de Montse / Hauries hagut de venir» (2024).
Àlbums:
* «Balla la masurca!» (Ceràmiques Guzmán, 2024). Conté 11 cançons produïdes per Jordi Casadesús, Anxo Ferreira, El Extintor, Jake Aron, Andreu Galofré, Pau Esteve, Roger Cassola, Gabriel Bosch i Joan Figueres. Recull les ja publicades anteriorment a «Les dues torres / Waltzing Matilda» (2023), «Cantiga de Montse / Hauries hagut de venir» (2024) i «Un home realitzat» (2024).

## Referències

* ↑ «Guillem Gisbert: «Sento que ja no he de demostrar res a ningú»». Catorze.cat, 08-12-2019. [Consulta: 14 setembre 2023].
* ↑ Piquer, Eva. «Guillem Gisbert: «Sento que ja no he de demostrar res a ningú»». Catorze, 08-12-2019. [Consulta: 31 desembre 2024].
* ↑ «Deixeu que els fotògrafs vinguin a nosaltres». Núvol. [Consulta: 14 setembre 2023].
* ↑ «Guillem Gisbert actuarà a les escales de la catedral de Girona en el Festival Strenes». Vilaweb. [Consulta: 14 setembre 2023].
* ↑ X.C. «Guillem Gisbert de Manel actuarà al maig a l'Apolo». El punt avui, 14-09-2023. [Consulta: 14 setembre 2023].
* ↑ «Guillem Gisbert estrena dues cançons del seu disc de debut», 23-11-2023. [Consulta: 23 novembre 2023].
* ↑ Salicrú, Marta. «Balla la masurca!: el vestit nou de Guillem Gisbert», 01-03-2024. [Consulta: 1r març 2024].
* ↑ 324cat. «Així sonen les primeres cançons de Guillem Gisbert en solitari després de la pausa de Manel», 23-11-2023. [Consulta: 23 novembre 2023].
* ↑ «Guillem Gisbert avança l'EP ‘Cantiga de Montse / Hauries hagut de venir’», 26-01-2024. [Consulta: 2 febrer 2024].
* ↑ «Guillem Gisbert publica dues noves cançons i anuncia el títol del primer disc en solitari», 26-01-2024. [Consulta: 2 febrer 2024].
* ↑ Cervantes, Xavier. «Guillem Gisbert estrena dues cançons més i anuncia el títol del disc», 26-01-2024. [Consulta: 2 febrer 2024].
* ↑ CCMA. «Notícies 3/24 - Guillem Gisbert estrena "Un home realitzat" als Gaudí - 3Cat». [Consulta: 5 febrer 2024].
* ↑ CCMA. «Guillem Gisbert: "Prefereixo que em vagin pitjor les coses, abans que ser vist com una persona que es dedica a cantar cançons escrites fa 15 anys" - 3Cat». [Consulta: 1r març 2024].